
****

**ΕΛΛΗΝΙΚΗ ΔΗΜΟΚΡΑΤΙΑ** Καρδίτσα 7/ 3 /2017

Αρ.Πρωτ: 181

**ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΘΕΣΣΑΛΙΑΣ**

**Δ/ΝΣΗ Δ/ΘΜΙΑΣ ΕΚΠ/ΣΗΣ ΚΑΡΔΙΤΣΑΣ**

**ΓΡΑΦΕΙΟ Δ/ΘΜΙΑΣ ΕΚΠ/ΣΗΣ**

**ΜΟΥΣΙΚΟ ΣΧΟΛΕΙΟ ΚΑΡΔΙΤΣΑΣ ΠΡΟΣ:**

Ταχ.Δ/νση: Αγίου Βησσαρίου 37, Καρδίτσα ΔΙΕΥΘΥΝΣΗ Β/ΘΜΙΑΣ ΕΚΠΑΙΔΕΥΣΗΣ

Τ.Κ. 43.100 ΚΑΡΔΙΤΣΑΣ

Πληροφορίες: Ριζάς Σωτήρης

Τηλέφωνο : 2441073970 **ΚΟΙΝ** : ΤΑΞΙΔΙΩΤΙΚΑ ΓΡΑΦΕΙΑ

FAX: 24410-79762

e-mail: mail@gym-mous.kardits.kar.sch.gr

**ΘΕΜΑ: Πρόσκληση εκδήλωσης ενδιαφέροντος για πραγματοποίηση τετραήμερης σχολικής εκπαιδευτικής εκδρομής του Μουσικού Σχολείου Καρδίτσας στο Γύθειο.**

**ΣΧΕΤ: 129287/Γ2/2011 Υ.Α (ΦΕΚ 2769/τ.Β΄/02-12-2011)**

Το σχολείο μας, το ΜΟΥΣΙΚΟ ΣΧΟΛΕΙΟ ΚΑΡΔΙΤΣΑΣ, προτίθεται να πραγματοποιήσει, στα πλαίσια των σχολικών προγραμμάτων e-twinning « *Μουσικοί Δρόμοι* » και Αγωγής υγείας « *Θα σου βγάλω το λάδι* » που υλοποιούνται το σχολικό έτος 2016-17, **τετραήμερη ε**κπαιδευτική επίσκεψη στο Γύθειο την **Πέμπτη, 27-04-2017** μέχρι και την Κυριακή **30-04-2017** με τη συμμετοχή συνολικά σαρανταπέντε (45) μαθητών και τεσσάρων (04) συνοδών καθηγητών.

Παρακαλούμε να μας αποστείλετε μέχρι την **Πέμπτη 09/03/2017** **και ώρα 13:00** στο σχολείο μας με οποιονδήποτε τρόπο, **κλειστή προσφορά**. Εκπρόθεσμες προσφορές δεν θα ληφθούν υπόψη.

Επιθυμούμε:

1.Ένα τουριστικό Λεωφορείο το οποίο θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές, ώστε να τηρούνται οι όροι ασφαλείας για τη μετακίνηση μαθητών και εκπαιδευτικών και να είναι διαθέσιμο για την πραγματοποίηση όλων των προβλεπόμενων μετακινήσεων και τυχόν απρόβλεπτων κατά τη διάρκεια της εκδρομή

2.Πρόσθετη ασφάλιση που θα καλύπτει τα έξοδα σε περίπτωση ατυχήματος ή ασθένειας για τους συμμετέχοντες στην εκπαιδευτική εκδρομή.

3. Ξενοδοχείο κατηγορίας τριών αστέρων και άνω για τρείς διανυκτερεύσεις στην περιοχή του Γυθείου ( εναλακτικά στην ευρύτερη περιοχή του Γυθείου και στην Σπάρτη ) για το οποίο θα δηλώνεται:

α. η επωνυμία, η διεύθυνση και η κατηγορία

β. αριθμός δωματίων και κλινών για τους μαθητές/ τις μαθήτριες δίκλινα και τρίκλινα

γ. τέσσερα μονόκλινα για τους συνοδούς καθηγητές

δ. πρωινό καθημερινά σε μπουφέ

ε. υπεύθυνη δήλωση ότι το ξενοδοχείο διαθέτει τις νόμιμες άδειες λειτουργίας και ότι πληρούνται όλοι οι όροι ασφάλειας και υγιεινής

Στην προσφορά τους τα ταξιδιωτικά πρακτορεία οφείλουν επιπλέον να αναφέρουν **ρητά και αναλυτικά**: 1) Όλες τις υπηρεσίες που περιλαμβάνονται στην προσφορά τους, 2) Τις προδιαγραφές του λεωφορείου, 3) το ονοματεπώνυμο και το κινητό τηλέφωνο του/των οδηγού/οδηγών. 4) Το τελικό συνολικό κόστος της εκδρομής με ΦΠΑ και το κόστος συμμετοχής ανά μαθητή με ΦΠΑ, ώστε οι προσφορές να είναι οικονομικά και ποιοτικά συγκρίσιμες.

Με κάθε προσφορά κατατίθεται από το ταξιδιωτικό γραφείο απαραιτήτως και **Υπεύθυνη Δήλωση** ότι διαθέτει**, βεβαίωση συνδρομής των νομίμων προϋποθέσεων για τη λειτουργία τουριστικού γραφείου,** η οποία βρίσκεται σε ισχύ.

**Σημειώνουμε ότι:**

Οι προσφορές θα ανοιχτούν όπως προβλέπει ο νόμος, την ίδια μέρα και ώρα 13:00, ενώπιον επιτροπής καθηγητών, αντιπροσώπων μαθητών και του Συλλόγου Γονέων και Κηδεμόνων.

**ΕΝΔΕΙΚΤΙΚΟ ΠΡΟΓΡΑΜΜΑ ΕΚΔΡΟΜΗΣ**

**1η ημέρα: Πέμπτη 27-04-2017**

Αναχώρηση από το Μουσικό σχολείο νωρίς το πρωί και άφιξη στο Γύθειο το απόγευμα ύστερα από τις ανάλογες στάσεις για φαγητό και ξεκούραση. Επίσκεψη στο Σπήλαιο του Δυρού.

**2η ημέρα: Παρασκευή 28-04-2017**

Επίσκεψη στο Μυστρά και στη συνέχεια θ’ ακολουθήσει Μουσική Σύμπραξη των μαθητών στο Μουσικό Σχολείο Σπάρτης επίσκεψη στο μουσείο ελιάς και σε ελαιοτριβείο στη Σπάρτη .

**3η ημέρα: Σάββατο 29-04-2017**

Επίσκεψη στην Μονεμβασιά

**4η ημέρα: Κυριακή 30-04-2017**

Αναχώρηση για Ναύπλιο μετά το πρωινό . Επίσκεψη στο Φρούριο του Ναυπλίου και στη συνέχεια μεσημεριανό φαγητό στην Πόλη. Αναχώρηση το απόγευμα για Καρδίτσα και άφιξη νωρίς το βράδυ στην πόλη μας.

**Ο ΔΙΕΥΘΥΝΤΗΣ**

**ΡΙΖΑΣ ΣΩΤΗΡΗΣ**